Diari Oficial de la Generalitat Valenciana


Sumari del DOGV 5990, del 07-04-2009 (2009/3770)

Informació pública del Projecte de Reparcel·lació de la Unitat d'Execució Número 20 del Sector PRR-2 del Pla General de Moncada.
--------------------------------------------------------------------------------------------------------------------------------

### Dades del document

Número de DOGV
:   5990

Data del DOGV
:   07-04-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/3770


Data del document
:   25-03-2009

Organisme emissor
:   Gil Garrido Obras y Proyectos, SL

Tipus de document
:   Informació Pública

Descriptors 

:   * Moncada
    * empresa privada
    * pla d'urbanisme

Informació pública del Projecte de Reparcel·lació de la Unitat d'Execució Número 20 del Sector PRR-2 del Pla General de Moncada. [2009/3770]  
La mercantil Gil Garrido Obras y Proyectos, SL, en virtut de les facultats que li conferix l'article 177 de la Llei 16/2005, de 30 de desembre, Urbanística Valenciana, en relació amb l'article 416 del Decret 67/2006, de 19 de maig del Consell, pel qual s'aprova el Reglament d'Ordenació i Gestió Territorial i Urbanística, sotmet a informació al públic el Projecte de Reparcel·lació Forçosa de la Unitat d'Execució Número 20 del Sector PRR-2 del Pla General de Moncada, una vegada adjudicada a favor de la mercantil indicada la condició d'agent urbanitzador de l'actuació esmentada.  
Amb caràcter previ a la reparcel·lació dels terrenys, l'urbanitzador ha comunicat l'aprovació del corresponent programa d'actuació integrada, fefaentment i individual als propietaris afectats, amb la incorporació dels continguts establits en l'article 166 de la Llei Urbanística Valenciana (LUV).  
El referit projecte de reparcel·lació forçosa es troba depositat al departament d'urbanisme de l'Ajuntament de Moncada, situat al carrer Major número 63 de Moncada (València). Tal projecte es podrà consultar a la dependència indicada en horari de dilluns a divendres de 10.00 a 14.00 hores, i es podran presentar davant l'Ajuntament esmentat les al·legacions que s'estimen pertinents, i tot això durant el termini d'un mes comptador des de la publicació de l'anunci corresponent en el Diari Oficial de la Comunitat Valenciana.  
Tal projecte de reparcel·lació consta dels documents i les determinacions regulades en els articles 175 i 176 de la Llei Urbanística Valenciana i en l'article 411 del Reglament d'Ordenació i Gestió Territorial i Urbanística.  
En aplicació de l'article 172.3 de la LUV, s'informa que els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, els drets reals i personals que coneguen i afecten les seues finques, per la qual cosa la present notificació servix com a requeriment per a l'aportació de la informació esmentada, i s'advertix així mateix que l'omissió, errada o falsedat d'estes declaracions no podrà afectar el resultat objectiu de la reparcel·lació.  
Així mateix, es requerix els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, d'activitats que hagen de ser objecte d'indemnització a càrrec del projecte de reparcel·lació forçosa.  
Finalment, assenyalar, d'una banda, que es concedirà audiència durant 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
I, d'una altra que, de conformitat amb el que disposa l'article 174.7 i 8 LUV, durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment s'haurà de cursar per mitjà d'una acta notarial, oferirà, simultàniament i alternativa, el pagament o el cobrament de la indemnització en metàl·lic, i donarà un termini de 10 dies a la persona requerida per a triar si preferix pagar o cobrar a un mateix preu unitari. El pagament o la consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la garantia referida és condició d'eficàcia dels requeriments indicats. Si un propietari no atén un requeriment degudament formulat, s'entendrà que preferix cobrar i la reparcel·lació s'aprovarà conseqüentment.  
De conformitat amb el que disposa l'article 59.4 de la Llei 30/1992, de 26 de novembre, modificada per la Llei 4/ 1999, de Règim Jurídic de les Administracions Públiques i del Procediment Administratiu Comú, i com a notificació prevista en l'article 416 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, per ignorar-se el domicili en què efectuar la notificació del present anunci, s'informa dels següents propietaris:   
Nom Parcel·la cadastral  
Teresa Albiñana Espí 9992606 QX 0181Z 6953 QC  
Burjassot, 25 de març de 2009.- L'urbanitzador: Gil Garrido García.